જનરલ બોર્ડમાં ભાજપ-કોંગ્રેસના કુલ ૧૮ કોર્પોરેટરો દ્વારા પ્રશ્નો પુછવામાં આવનાર છે. જેમાં શહેરમાં થયેલ ડીમોલીશન તેમજ ભુગર્ભ ગટર (ડ્રેનેજ)ની સફાઇના અભાવે થઇ રહેલી ગંદકી સહીતના વિવિધ પ્રશ્નો રજુ થશે. સૌ પ્રથમ કોંગ્રેસના મહિલા કોર્પોરેટર દ્વારા પુછાયેલ ડીમોલીશન, બજેટની યોજનાઓ અને રોડના નામકરણ સહિતના પ્રશ્નોની ચર્ચા થશે. તેમજ બોર્ડના એજન્ડામાં સમાવિષ્ટ નવા મેયરની ચુંટણી, સ્ટેન્ડીંગ કમીટીના ૧ર સભ્યોની નિમણુંક તથા ડેપ્યુટી મેયરની ચુંટણી તથા અન્ય ૧૫ ખાસ સમીતીઓની રચના તેમજ વેરામાં વળતર યોજનાની મુદત લંબાવવા તથા સુએજ ટ્રીટમેન્ટ પ્લાનના શુધ્ધ કરેલ પાણીનો પુનઃ વપરાશ (વોટર રી-સાયકલીંગ) સહીત ૬ દરખાસ્તો અંગે બોર્ડમાં નિર્ણય લેવાશે.